rejauldu/bengali-wikipedia huggingface dataset:
thumb|300px|সাংহাই বন্দর বিশ্বের সবচেয়ে ব্যস্ত কন্টেইনার বন্দর thumb|300px|নির্মানাধীন ইয়ানজু বন্দর  সাংহাই বন্দর চীনের সাংহাই শহরে অবস্থিত একটি সমুদ্র বন্দর। এই বন্দরটি একটি গভীর জলের সমুদ্র বন্দর ও একটি নদী বন্দর নিয়ে গড়ে উঠেছে। বন্দরটি বর্তমানে বিশ্বের বৃহত্তম কন্টেইনার বন্দর। ২০১০ সালে সিঙ্গাপুর বন্দর কে অতিক্রম করে সবচ্যে বেশি কন্টেইনার পরিবহন করে। এটি ওই বছর ২৯.০৫ টিইউএস কন্টেইনার বহন করে বিপরীতে সিঙ্গাপুর বন্দর বহন করে এর অর্ধেক কন্টেইনার। ২০১৪ সালে সাংহাই বন্দর ৩৫ মিলিয়ন টিইউএস এর বেশি কন্টেইনার বহন করে।  অবস্থান সাংহাই বন্দরের সমুখ ভাগে রয়েছে পূর্ব চীন সাগর যা বন্দরের পূর্ব দিকে অবস্থিত ও দক্ষিণে রয়েছে হাংচৌ উপসাগর। বন্দরটিতে ইয়াংসি-কিয়াং নদী, হুয়াংপু নদী (যা ইয়াংতসে নদী প্রবেশ করে), এবং কুইয়ানং নদী অন্তর্ভুক্ত।  প্রশাসক সাংহাই বন্দর পরিচালনা করে সাংহাই আন্তর্জাতিক বন্দর গোষ্ঠি। এই গোষ্ঠী ২০০৩ সালে সাংহাই বন্দর কর্তৃপক্ষ  এর কাছ থেকে ক্ষমতা গ্রহণ করে। এই একটি বেসরকারি সংস্থা।এই সংস্থাযর সাংহাই পৌর সংস্থার ৪৪.২৩ শতাংশ অংশিদারীত্ব রয়েছে।বাকি অংশিদারীত্ব অন্য বেসরকারি সংস্থার কাছে রয়েছে।  ইতিহাস মিং রাজবংশের সময়,  বর্তমান সাংহাই শহরটি জিয়াংসু প্রদেশের অংশ (চচিয়াং প্রদেশের একটি ছোট অংশ) ছিল। সাংহাই ইউয়ান রাজবংশের একটি কাউন্টি আসন হয়ে উঠেছিল, তবে এটি তুলনামূলকভাবে একটি ছোট শহর ছিল।  ইয়াংতসে নদীর তীরে অবস্থানকারী এই অঞ্চলটি কোয়িং রাজবংশের কিয়ানোলং সম্রাটের রাজত্বকালে উন্নত উপকূলীয় বাণিজ্য কেন্দ্র হিসাবে উন্নীত হয়েছিল। ধীরে ধীরে, সাংহাই বন্দরটি নিংবো বন্দর এবং গুয়াংঝোর বন্দরকে অতিক্রম করে চীনের বৃহত্তম বন্দরে পরিণত হয়।  ১৮৪২ সালে, সাংহাই একটি চুক্তিবদ্ধ বন্দর হয়ে ওঠে এবং এভাবে একটি উন্নয়নশীল আন্তর্জাতিক বাণিজ্যিক শহরে পরিণত হয়। ২০ শতকের প্রথম দিকে এটি পূর্ব এশিয়ায় বৃহত্তম শহর এবং বৃহত্তম বন্দর ছিল।  ১৯৪৯ সালে, সাংহাইয়ের কমিউনিস্টরা ক্ষমতা দখলের সাথে বৈদেশিক বাণিজ্যের সম্পর্ক নাটকীয়ভাবে বন্ধ হয়েছিল। গণপ্রজাতন্ত্রী অর্থনৈতিক নীতি সাংহাইয়ের অবকাঠামো এবং পুঁজি উন্নয়ন উপর একটি মারাত্মক প্রভাব ছিল।  ১৯৯১ সালে, কেন্দ্রীয় সরকার সাংহাইকে অর্থনৈতিক সংস্কারের সূচনা করতে দেয়। তখন থেকে সাংহাই বন্দর ক্রমবর্ধমান গতিতে বিকশিত হয়েছে। ২০০৫ সাল নাগাদ, ইয়াংশান গভীর জলের বন্দর ইয়াংশান দ্বীপপুঞ্জে নির্মিত হয়েছিল, এটি  হংজ়ৌ উপসাগরীয় দ্বীপপুঞ্জের একটি গোষ্ঠী, যা সাংহাইয়ের সাথে ডংহাই সেতু দ্বারা সংযুক্ত। এই উন্নয়নের ফলে বন্দরটি পুরোন অগভীর জলের বন্দর ব্যবস্থার উপর নির্ভর কমায় এবং নিংবো-ঝাউহান বন্দরের নিকটবর্তী আরেকটি গভীর-জল বন্দর হিসাবে প্রতিদ্বন্দ্বিতা করার পরিকাঠাম পায়।  বন্দর এলাকা সাংহাই বন্দর প্রধান দুটি বন্দর দ্বারা গঠিত। এই বন্দরের কার্য পরিচালিত হয় তিনটি এলাকার উপর ভিত্তি করে।এই এলাকা গুলি হল-  ইয়াংশান বন্দর-গভীর জলের বন্দর  ইয়াংসি-কিয়াং নদী  হুয়াংপু নদী  অর্থনীতি  সাংহাই বন্দরটি ইয়াংসি-কিয়াং নদী অঞ্চলের জন্য গুরুত্বপূর্ণ সমুদ্র পরিবহন কেন্দ্র এবং বৈদেশিক বাণিজ্যের জন্য সবচেয়ে গুরুত্বপূর্ণ প্রবেশদার। বন্দরটির পশ্চাদ্ভূমির মধ্যে রয়েছে ইয়াংসি-কিয়াং নদী এলাকার অর্থনৈতিকভাবে উন্নততর আনহুই, জিয়াংসু, চচিয়াং এবং হনান প্রদেশগুলির ঘন জনসংখ্যার, উন্নত কৃষি ভিত্তিক এবং কৃষি খাতের আওতায় শক্তিশালী শিল্প ক্ষেত্র।  উপাত্ত   তথ্যসূত্র  বহিঃসংযোগ  বিষয়শ্রেণী:চীনের বন্দর
ফরাসি পলিনেশিয়ায় ইসলাম হলো সংখ্যালঘু ধর্ম। ফরাসি পলিনেশিয়ায় আনুমানিক ৫০০ জন মুসলমান রয়েছেন,State of the World's Minorities and Indigenous Peoples 2014 - Case study: Tahiti: Islamophobia in French Polynesia যার বেশিরভাগই একমাত্র মসজিদসম্পন্ন তাহিতির   পাপিতিতে উপস্থিত রয়েছে। ২০১৩ সালে মসজিদটি চালু হয়েছিল এবং এর ইমাম হিচাম এল-বারকানি, যিনি ২৩ বছর বয়সী মরোক্কোর বংশোদ্ভূত নাগরিক। যদিও সরকার ধর্মের স্বাধীনতার অধিকার প্রদান করে, তারপরও সাম্প্রতিক বছরগুলিতে ফরাসি পলিনেশিয়ার খ্রিস্টান এবং মুসলমানদের মধ্যে তীব্র উত্তেজনা সৃষ্টি হয়েছে। তথ্যসূত্র  বিষয়শ্রেণী:দেশ অনুযায়ী ইসলাম বিষয়শ্রেণী:ফ্রান্সে ইসলাম বিষয়শ্রেণী:ওশেনিয়ায় ইসলাম বিষয়শ্রেণী:ফরাসি পলিনেশিয়ায় ধর্ম বিষয়শ্রেণী:দেশ অনুযায়ী ওশেনিয়ায় ইসলাম
বি. সরোজা দেবী (জন্মঃ ১৯৩৮) ভারতের একজন চলচ্চিত্র অভিনেত্রী ছিলেন যিনি মূলত তামিল, তেলুগু এবং কন্নড় চলচ্চিত্রে অভিনয় করতেন, এছাড়াও তিনি গুটিকয়েক হিন্দি চলচ্চিত্রেও কাজ করেছেন। ছয় দশকে তিনি প্রায় ২০০ চলচ্চিত্রে অভিনয় করেছেন। তামিল ভাষায় তাকে কান্নাড়াতু পাইংগিলি (কন্নড়ী তোতা) বলা হতো। তথ্যসূত্র  বহিঃসংযোগ    ]]  বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বেঙ্গালুরুর অভিনেত্রী বিষয়শ্রেণী:শিল্পকলায় পদ্মভূষণ প্রাপক বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:কালাইমামানি পুরস্কার প্রাপক বিষয়শ্রেণী:কন্নড় ব্যক্তি
বোরহানি মূলত টক দই দিয়ে তৈরী, হজমে সাহায্যকারী পানীয় বিশেষ। বোরহানি ঢাকা এবং চট্টগ্রামে সব বিয়ের আয়োজনে পরিবেশন করা হয়। তবে বিয়ে ছাড়াও বিভিন্ন সামাজিক অনুষ্ঠান ও রোযায় ইফতারিতে এটি পরিবেশন করা হয়। এটি সাধারণত বিরিয়ানি এবং পোলাওর মতো ভারী খাবারের পর হজমে সহায়তার জন্য পান করা হয়। এতে উপস্থিত প্রোবায়োটিক অণুজীব স্বাস্থ্যের জন্য বিশেষভাবে উপকারী বলে মনে করা হয়।   ব্যুৎপত্তি  পানীয়টির নামকরণের উৎস অজানা। তবে শব্দটি সম্ভবত আরবি শব্দ, বুরহান () থেকে এসেছে, যার অর্থ "প্রমাণ"।   উপকরণ    মিষ্টি দই - ১ কাপ  টক দই - ১ কেজি  কাঁচা মরিচ কাটা - ১ চা চামচ  পুদিনা পাতা বাটা - ১ চা চামচ   ধনে পাতা বাটা - ১/২ চা চামচ   সরিষা বাটা - ২ চা চামচ  বিট লবণ - ১ চা চামচ  পানি পরিমাণমতো  চিনি - ১ টেবিল চামচ  লবণ - ১ চা চামচ  সাদা গোলমরিচের গুঁড়া - ১ চা চামচ   প্রস্তুত প্রণালী  কাঁচা মরিচ, পুদিনা পাতা, ধনে পাতা, একসাথে বেটে, বিট লবণ পাটায় গুঁড়া করে মিহি করে, সমস্ত উপকরণ একসাথে অল্প পানি দিয়ে গুলে দইয়ের মধ্য দেয়া হয়। তারপর মিষ্টি দই, টক দই সহ সমস্ত উপকরণ ডিমের নাড়ুনী দিয়ে ১০ মিনিট নাড়া হয় কিংবা ব্লেন্ডারে মিশ্রিত করা হয়। তারপর ছাঁকনি বা কাপড় দিয়ে ছেকে বরফ কুচি দিয়ে পরিবেশন করা হয়।  আরও দেখুন   মাঠা   লাবাং  লাচ্ছি   তথ্যসূত্র   বিষয়শ্রেণী:বাংলাদেশের খাদ্য বিষয়শ্রেণী:বাংলাদেশী পানীয় বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী
রহমতপুর বাংলাদেশের বরিশাল জেলার অন্তর্গত বাবুগঞ্জ উপজেলার একটি ইউনিয়ন।   আয়তন  রহমতপুর ইউনিয়নের আয়তন ৫,৭৭১ একর।   প্রশাসনিক কাঠামো  রহমতপুর ইউনিয়ন বাবুগঞ্জ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বিমানবন্দর থানার আওতাধীন। এটি জাতীয় সংসদের ১২১নং নির্বাচনী এলাকা বরিশাল-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী রহমতপুর ইউনিয়নের মোট জনসংখ্যা ২৪,৩৫৯ জন। এর মধ্যে পুরুষ ১২,১৭১ জন এবং মহিলা ১২,১৮৮ জন। মোট পরিবার ৫,৪৯৫টি।   শিক্ষা  ২০১১ সালের আদমশুমারি অনুযায়ী রহমতপুর ইউনিয়নের সাক্ষরতার হার ৭৫.৬%।   আরও দেখুন   বাবুগঞ্জ উপজেলা  বিমানবন্দর থানা, বরিশাল  বরিশাল জেলা  আমতলী নদী   তথ্যসূত্র    বহিঃসংযোগ   বিষয়শ্রেণী:বাবুগঞ্জ উপজেলার ইউনিয়ন
বেতাগী সানকিপুর বাংলাদেশের পটুয়াখালী জেলার অন্তর্গত দশমিনা উপজেলার একটি ইউনিয়ন।   আয়তন  বেতাগী সানকিপুর ইউনিয়নের আয়তন ১০,২৪৩ একর।   প্রশাসনিক কাঠামো  বেতাগী সানকিপুর ইউনিয়ন দশমিনা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দশমিনা থানার আওতাধীন। এটি জাতীয় সংসদের ১১৩নং নির্বাচনী এলাকা পটুয়াখালী-৩ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বেতাগী সানকিপুর ইউনিয়নের মোট জনসংখ্যা ১৯,৬৫৮ জন। এর মধ্যে পুরুষ ৯,৬২০ জন এবং মহিলা ১০,০৩৮ জন। মোট পরিবার ৪,৫৪৭টি।   শিক্ষা  ২০১১ সালের আদমশুমারি অনুযায়ী বেতাগী সানকিপুর ইউনিয়নের সাক্ষরতার হার ৪৯.৬%।   আরও দেখুন   দশমিনা উপজেলা  দশমিনা থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:দশমিনা উপজেলার ইউনিয়ন
ত্রিবেণী আচার্য একজন ভারতীয় সাংবাদিক ও সমাজকর্মী, যিনি মুম্বইয়ে বসবাস করেন। তিনি মূলত যৌন পাচার বিরোধী সংগঠন রেসকিউ ফাউন্ডেশন-এর সাথে যুক্ত থাকার জন্য পরিচিত।  এই সংগঠনটি তাঁর স্বামী বালকৃষ্ণ আচার্য প্রতিষ্ঠা করেন। তবে ২০০৫ সালে এক মর্মান্তিক সড়ক দুর্ঘটনায় তাঁর স্বামীর মৃত্যুর পর ত্রিবেণী আচার্য এই সংগঠনের সভাপতির দায়িত্ব গ্রহণ করেন। সংস্থাটির মূল উদ্দেশ্য হলো "ভারত, নেপাল ও বাংলাদেশের বিভিন্ন প্রান্ত থেকে মানব পাচারের শিকার, জোরপূর্বক দেহব্যবসার জন্য বিক্রি হওয়া নারীদের উদ্ধার, পুনর্বাসন এবং পুনর্মিলন"। ১৯৯৩ সাল থেকে সংস্থাটি "ব্রথেল রেইড" বা পতিতালয়ে হানা দিয়ে আসছে। প্রতি বছর প্রায় ৩০০ মেয়েকে মুক্ত করা হয়, পাশাপাশি পরামর্শ, কর্মসংস্থান প্রশিক্ষণ এবং এইচআইভি পরীক্ষার সুবিধাও প্রদান করা হয়। এই অভিযানে দালালদের আর্থিক ক্ষতি বা কারাবরণের সম্ভাবনা থাকায় আচার্য বহুবার প্রাণনাশের হুমকি পেয়েছেন।  আচার্যের সভাপতিত্বে রেসকিউ ফাউন্ডেশন বেশ কিছু জাতীয় ও আন্তর্জাতিক পুরস্কারে ভূষিত হয়েছে। ২০০৪ সালে, আচার্য ঝাঁসি কি রানি লক্ষ্মীবাই (সাহসের জন্য) পুরস্কার লাভ করেন। তাইওয়ানের রাষ্ট্রপতি মা ইং-জিওউ আচার্যকে এশিয়া ডেমোক্রেসি অ্যান্ড হিউম্যান রাইটস অ্যাওয়ার্ড এবং ১,০০,০০০ মার্কিন ডলারের অর্থ পুরস্কার প্রদান করেন। একজন প্রাক্তন পাচারকৃত নারী, যাকে ফাউন্ডেশন উদ্ধার করেছিল, তিনিই সংস্থাটিকে এই পুরস্কারের জন্য মনোনীত করেছিলেন। ২০১১ সালে, আচার্য দ্য ট্রেন ফাউন্ডেশন প্রদত্ত সিভিল কারেজ পুরস্কার লাভ করেন, যা প্রতিবছর "অন্যায়ের বিরুদ্ধে দৃঢ়ভাবে সংগ্রামরত" ব্যক্তিদের প্রদান করা হয়। তিনি এই পুরস্কার ভাগ করে নেন লিডিয়া ক্যাচো রিবেইরোর সঙ্গে, যিনি একজন মেক্সিকান সাংবাদিক, এবং যৌন পাচার, গার্হস্থ্য সহিংসতা ও শিশু পর্নোগ্রাফির বিরুদ্ধে তাঁর লড়াইয়ের জন্য সম্মানিত হন। ২০১৩ সালে, ত্রিবেণী আচার্য ওয়ার্ল্ড অব চিলড্রেন অ্যাওয়ার্ড-এ হিউম্যানিটারিয়ান অনারিতে ভূষিত হন, যা তিনি রেসকিউ ফাউন্ডেশনের মাধ্যমে তাঁর কাজের জন্য লাভ করেন। পুরস্কারের সাথে ৭৫,০০০ মার্কিন ডলারের আর্থিক অনুদানও প্রদান করা হয়।  তথ্যসূত্র     বহিঃসংযোগ    রেসকিউ ফাউন্ডেশন ওয়েবসাইট  বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের সমাজকর্মী বিষয়শ্রেণী:জন্মের তারিখ অজানা (জীবিত ব্যক্তি) বিষয়শ্রেণী:মহারাষ্ট্রের সাংবাদিক বিষয়শ্রেণী:মহারাষ্ট্রের লেখিকা বিষয়শ্রেণী:মুম্বইয়ের লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর ভারতীয় লেখক বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় নারী সাংবাদিক
স্কারবোরোতে অবস্থিত, কানাডিয়ান-মুসলিম সিভিল লিবার্টিজ অ্যাসোসিয়েশন একটি স্বাধীন পর্যবেক্ষণকারী গোষ্ঠী যা বেসরকারি ও সরকারি খাতের নীতি বিষয়ে পরামর্শ প্রদান করে।  তারা ওসামা বিন লাদেন-এর মতো ব্যক্তিদের মুজাহিদীন-এর প্রচার প্রত্যাখ্যান করেছে।  জেনারেল কাউন্সেল ফয়সাল কুট্টি তাদের প্রতিনিধিত্ব করেন।  সূত্র  বিষয়শ্রেণী:কানাডা ভিত্তিক ইসলামি সংগঠন বিষয়শ্রেণী:টরন্টো ভিত্তিক সংগঠন বিষয়শ্রেণী:স্কারবোরো, অন্টারিও বিষয়শ্রেণী:১৯৯৪-এ প্রতিষ্ঠিত সংগঠন
রামখাপীঠ দেবালয় বা দেওশাল শিবসাগর জেলা-এর দিখৌমুখের দেওঘরীয়াস্থিত একটি প্রাচীন ক্ষেত্র৷ জনশ্রুতি মতে কালিকা পুরাণ, দেবী পুরাণ ইত্যাদিতে উল্লেখ করা সতীর শবদেহ খণ্ড-খণ্ড করার ফলে এই শবদেহের ৫১ টা খণ্ড ভারতের ৫১টি স্থানে পৎে যেসব শক্তিপীঠের সৃষ্টি হয়েছিল তারই একটি হল রামখাপীঠ৷ পরে পুরাণে উল্লেখ করা ৫১টি শক্তিপীঠে রামখাপীঠের কোনো উল্লেখ নেই। কিন্তু বিশ্বনারায়ণ শাস্ত্রী দেবের “কালিকা পুরাণ এবং প্রাচীন আসাম” নামের প্রবন্ধে উল্লেখ করা মতে দেবী দিক্কর বাসিনীর পীঠস্থলই হল রামখা পীঠ৷ অন্য এক তথ্যমতে “ভাটির কামাখ্যা, উজানের তাম্রেশ্বরী এবং মধ্যের রামখা একজনই দেবী”৷ সঠিকভাবে ঐতিহাসিক নির্ণয় না হওয়ার জন্যই এই কথা প্রমাণ করতে অসুবিধা হয় যে এটি আসলে সেই ৫১টি শক্তিপীঠের মধ্যে একটি কি নয়।  ইতিহাস রামখা দেওশালটি আহোমরা আসামে আসার আগে থেকে আছে৷ ১১৯০ শকে রাজা হয়েই আহোম স্বর্গদেও চুতেওফা এই স্থানে ঘুরতে এসে এই দেওশালের আধ্যাত্মিকতা উপলব্ধি করে বর দেউরী, ছোট দেউরী, দেওঘরীয়া, আঠপরীয়া, তেলী, মালি, নাপিত, কামার, বলিকটীয়া, বারিচোবা, বেলিচোবা, চাউলকরা মানীতোলা ইত্যাদি পদবীর দেওশালের কাছের মানুষকে নিয়ে পূজা-অর্চনার কাজ পুনরায় আরম্ভ করে (নাওবৈচা ফুকনের ইতিহাস)৷ আহোমদেরা আসামে আসার অনেক আগে থেকে বহুসংখ্যক দেওশাল আসামে ছিল৷ তাম্রেশ্বরী, বরগঞা, টেঙ্গাপনীয়া, দোবন্ধিয়া ইত্যাদিসমুহ এমন দেওশালের উদাহরণ৷  অনেকের মতে এই রামখা দেওশাল কাছাড়ি, চুতীয়া এবং বরাহীদের সময়ে স্থাপন হওয়া৷ তার পরের ইতিহাসমতে, কয়েকশত বছর পর দিখৌ নদী সেই দেওশাল গ্রাস করে জলগর্ভে ডুবিয়ে নিয়ে যায় যদিও স্বর্গদেউ লক্ষীসিংহের সময়ে এই পীঠস্থান পুনরায় উদ্ধার করা হয়৷ সেই বর্ণনা অনুযায়ী একদিন স্বর্গদেও লক্ষীসিংহ রংপুরের কারেঙ থেকে রূপহীজান দিয়ে দিখৌ নদী হয়ে ব্রহ্মপুত্রে গিয়েছিলেন৷ কথিত আছে যে, যে স্থানে রামখা দেওশালটি জলগর্ভে ছিল সেই স্থান থেকে রাজপরিবারের নাওগুলি স্থির হয়ে যায় এবং নাওবৈচাদের মধ্যে হাহাকার ওঠে৷ সেইদিন রাতে স্বর্গদেব স্বপ্নে দেখেন যে দিখৌর গর্ভে দেবীর জাগ্রত বিগ্রহ আছে৷ পরদিন স্বর্গদেব পূজার বলি উৎসর্গ করে দেবীর বিগ্রহ উদ্ধার করে নতুন মন্দির একটি তৈরির মানস করে নাও ছাড়েন৷ জলগর্ভের সামগ্রীগুলি উদ্ধার করে এই স্থানের কাছে রাজা নতুনভাবে দেওশালটি প্রতিষ্ঠা করে ১০ পুরা জমি নিষ্কর করে দেন। পরে মোয়ামরা মরাণের বিদ্রোহের সময় এই দেওশালটির অনেক আসবাব নষ্ট হয়ে যায় এবং এর সমস্ত ধন-সোনা মোয়ামরীয়ারা লুটপাট করে নিয়ে যায়৷ তারপরও যে কিছু সম্পদ থেকে যায় তা মানের আক্রমণের সময় ধ্বংস হয়৷ কিছুদিন পরে এই দেওশালকে  নিয়ে একটি বৃহৎ এলাকা পুনরায় দিখৌ গ্রাস করে৷  পূজা-অর্চনা এখন পর্যন্ত যে সম্পত্তি উদ্ধার করা হয়েছে তাতেই নতুনভাবে তৈরি মন্দিরে নাগরিকরা পূজা অর্চনা করে আসছেন৷ এইসমূহের মধ্যে ১০ ফুটের এক পাথরের গহ্বর যেখানে দেবীর পীঠ (জনশ্রুতি মতে কঁকাল অংশ) এবং শিবলিঙ্গ আছে৷ দেড়-দুইফুট উচ্চতার বিষ্ণু, লক্ষী এবং সরস্বতীর তিনটি মূর্তিও এখানে আছে৷ এছাড়াও এখন পর্যন্ত উদ্ধার হয়েছে একটি তিনফুট উঁচু পাথরের কলসি, পাথরের খুটি এবং ৪টি বলি কাটা দা৷ তদুপরি দা ধরার শিল, গণেশ-এর মূর্তি থাকা খুটি ইত্যাদি সম্প্রতি উদ্ধার হয়েছে।  রামখা দেবালয়টি এখনও সকলে জাগ্রত বলেই অভিহিত করে এবং অশোকাষ্টমী, দুর্গাষ্টমী, শিবরাত্রি ইত্যাদিসমূহে আড়াইশো বছরেরও অধিককাল যাওয়া হাজার হাজার ভক্ত পূজা অর্চনা নিয়মিতভাবে করছেন।  গ্রন্থপঞ্জি   ত্রিবেণী সঙ্গম (প্রবীন চন্দ্র দত্ত)  দিখৌমুখ- প্রাচীন এবং অর্বাচিনের অবতরণিকা (ড০ সর্বেশ্বর রাজগুরু) এবং  বিষয় সন্দর্ভত প্রকাশিত কিছু প্রবন্ধ-পাতি৷ তথ্যসূত্র  বিষয়শ্রেণী:আসামের মন্দির বিষয়শ্রেণী:আসামের ধর্মীয় স্থান
শাপ মোচন ফাল্গুনী মুখোপাধ্যায়ের একটি উপন্যাস অবলম্বনে, সুধীর মুখোপাধ্যায় পরিচালিত ও প্রযোজনা করা একটি বাংলা প্রেমের চলচ্চিত্র । এই চলচ্চিত্রটি ১৯৫৫ সালে প্রোডাকশন সিন্ডিকেটের ব্যানারে মুক্তি পেয়েছিল।  ছবিটির সংগীত পরিচালক ছিলেন হেমন্ত কুমার মুখোপাধ্যায় ।    পটভূমি  তরুণ মহেন্দ্র একজন সঙ্গীতজ্ঞ পরিবারের অন্তর্ভুক্ত তবে একবার পরিবারটি তাদের শিক্ষক দ্বারা অভিশপ্ত হয়ে পড়ে। মহেন্দ্রর বড় ভাই অন্ধ হয়ে যায় এবং একই পরিণতি এড়াতে মহেন্দ্র কলকাতায় গিয়ে বাবার বন্ধু উমেশচন্দ্রের বাড়িতে থাকেন। উমেশচন্দ্রের মেয়ে মাধুরীর সাথে তিনি রোম্যান্টিকভাবে জড়িত হয়ে পড়েন। মাধুরী মহেন্দ্রকে আধুনিক করে তোলার চেষ্টা করেন এবং তাঁর সংগীতজীবনকে অনুসরণ করছেন। গান গাওয়ার দক্ষতা থাকা সত্ত্বেও মহেন্দ্র তার পারিবারিক মূল্যবোধের কারণে এটি গ্রহণ করতে অস্বীকার করেন। তিনি তাদের বাড়ি ছেড়ে কলকাতায় একটি মেসে আশ্রয় নেন। কিন্তু তারপর অভিশাপটা তার কাছে এসে পড়ে এবং সে গুরুতর অসুস্থ হয়ে পড়ে।   চরিত্র   মহেন্দ্রর ভূমিকায় উত্তম কুমার   মাধুরী চরিত্রে সুচিত্রা সেন   দেবেন্দ্রর চরিত্রে পাহাড়ি সান্যাল   উমেশচন্দ্রের চরিত্রে কমল মিত্র   বিকাশ রায়   জীবন বোস   অমর মল্লিক   তুলসী চক্রবর্তী   গঙ্গাপদ বসু   সুপ্রভা দেবী   তপতী ঘোষ   সঙ্গীত  হেমন্ত মুখোপাধ্যায় চলচ্চিত্রটির সংগীত পরিচালক ছিলেন এবং গানের সুর করেছেন। গানের কথা লিখেছেন কবি বিমলচন্দ্র ঘোষ। গান গেয়েছেন:   প্রতিমা বন্দ্যোপাধ্যায়   চিন্ময় লাহিড়ী   শ্যামল মিত্র   হেমন্ত মুখোপাধ্যায়   ডিভি পালুস্কর   তথ্যসূত্র    বহিঃসংযোগ      বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:১৯৫৫-এর চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র
আহমেদ আব্দুল রহিম আল আত্তর টাওয়ার হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম।The World's Tallest Buildings এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।   বহিঃসংযোগ  আল আত্তর প্রোপার্টিজ সম্পর্কে কিছু প্রকাশিত সংবাদ: Vue De Lac towers: Towering trouble in Dubai  JLT owners still waiting for homes promised in 2007 Disgruntled investors storm Rera office New hope for Dubai investors on stalled projects? Discussions at propertyforum.com  তথ্যসূত্র  বিষয়শ্রেণী:দুবাইয়ের স্থাপত্য বিষয়শ্রেণী:দুবাইয়ের আবাসিক গগনচুম্বী অট্টালিকা
থাম্ব|260px|অনুরাধাপুরে পুনরুদ্ধার করা অভয়গিরি দগব (স্তূপ)। থাম্ব|260px|সমাধি মূর্তি, কুত্তম পোকুন (যমজ পুকুর) এবং চন্দ্র পাথর সহ অভয়গিরীয় মঠ। অভয়গিরি বিহার হলো থেরবাদ, মহাযান ও বজ্রযান বৌদ্ধধর্মের প্রধান মঠ বা বিহারের স্থান যেটি শ্রীলঙ্কার অনুরাধাপুরে অবস্থিত ছিল। এটি বিশ্বের সবচেয়ে বিস্তৃত ধ্বংসাবশেষ এবং দেশের সবচেয়ে পবিত্র বৌদ্ধ তীর্থস্থানগুলির মধ্যে একটি। ঐতিহাসিকভাবে এটি মহান সন্ন্যাস কেন্দ্রের পাশাপাশি রাজকীয় রাজধানী। এটি অনুরাধাপুরের সতেরোটি ধর্মীয় ইউনিটের মধ্যে একটি এবং এর পাঁচটি প্রধান বিহারের মধ্যে বৃহত্তম। কমপ্লেক্সের অন্যতম কেন্দ্রবিন্দু হলো প্রাচীন স্তূপ, অভয়গিরি দগব। কুঁজযুক্ত দগবকে ঘিরে, অভয়গিরি বিহারটি ছিল উত্তর মঠের আসন, বা উত্তর বিহার ও দ্বীপের দাঁতের ধ্বংসাবশেষের মূল রক্ষক।  অভয়গিরি বিহার শুধুমাত্র সন্ন্যাসী ভবনগুলোর কমপ্লেক্সকে বোঝায় না, বৌদ্ধ ভিক্ষুদের ভ্রাতৃপ্রতিম বা সংঘকেও বোঝায়, যা তার নিজস্ব ঐতিহাসিক নথি, ঐতিহ্য ও জীবনধারা বজায় রেখেছে। এটি খ্রিস্টপূর্ব দ্বিতীয় শতাব্দীতে প্রতিষ্ঠিত, এবং প্রথম শতাব্দীর মধ্যে আন্তর্জাতিক প্রতিষ্ঠানে পরিণত হয়েছিল, যা দূরবর্তী স্থান থেকে পণ্ডিতদের আকৃষ্ট করেছিল এবং বৌদ্ধ দর্শনের সমস্ত আত্ততাকে অন্তর্ভুক্ত করে। এটির প্রভাব বিশ্বের অন্যান্য অংশে, অন্যত্র প্রতিষ্ঠিত শাখার মাধ্যমে সনাক্ত করা যেতে পারে। এইভাবে, অভয়গিরি বিহারটি প্রাচীন শ্রীলঙ্কার রাজধানী অনুরাধাপুরে অবস্থিত মহাবিহার ও জেতবনবিহার বৌদ্ধ সন্ন্যাসী সম্প্রদায়ের তুলনায় মহান প্রতিষ্ঠান হিসেবে গড়ে উঠেছে।   তথ্যসূত্র    উৎস     von Schroeder, Ulrich. (1990). Buddhist Sculptures of Sri Lanka. (752 p.; 1620 illustrations). Hong Kong: Visual Dharma Publications, Ltd.   von Schroeder, Ulrich. (1992). The Golden Age of Sculpture in Sri Lanka – Masterpieces of Buddhist and Hindu Bronzes from Museums in Sri Lanka, [catalogue of the exhibition held at the Arthur M. Sackler Gallery, Washington, D. C., 1 November 1992 – 26 September 1993]. Hong Kong: Visual Dharma Publications, Ltd.   বহিঃসংযোগ    Discover Sri Lanka – More information & images about Abhayagiri Dagaba  Abhayagiri Vihara – The  Monastery (Uttararamaya)  বিষয়শ্রেণী:অনুরাধাপুরে স্তূপ বিষয়শ্রেণী:অনুরাধাপুরে বৌদ্ধ মন্দির বিষয়শ্রেণী:অনুরাধাপুর জেলার প্রত্নতাত্ত্বিক সুরক্ষিত স্মৃতিস্তম্ভ
সাঈদ আল মোয়ালাদ (; জন্ম: ৯ মার্চ ১৯৯১) হলেন একজন সৌদি পেশাদার ফুটবলার, যিনি সৌদি পেশাদার ক্লাব আল-আহলি এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেন।http://www.kooora.com/?player=49280   সম্মাননা  ক্লাব আল-আহলি রানার-আপ  এএফসি চ্যাম্পিয়ন্স লিগ: ২০১২  কিং কাপ অফ চ্যাম্পিয়ন্স: ২০১৪  তথ্যসূত্র   বহিঃসংযোগ    বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:সৌদি আরবের আন্তর্জাতিক ফুটবলার বিষয়শ্রেণী:Saudi Arabian expatriate footballers বিষয়শ্রেণী:আল আহলি সৌদি এফসি খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:স্পোর্টিং ক্লাব ফারেন্সের খেলোয়াড় বিষয়শ্রেণী:Al-Raed FC players বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:Saudi Arabian expatriates in Portugal বিষয়শ্রেণী:পর্তুগালে প্রবাসী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:ফুটবল ফুলব্যাক
thumb|200px|একটি মায়োগ্লোবিন অণুর ত্রিমাত্রিক কাঠামো, যার আলফা-কুণ্ডলীগুলিকে (আলফা-হেলিক্স) ফিতা দিয়ে উপস্থাপন করা হয়েছে। এটিই প্রথম প্রোটিন অণু কাঠামো, যা মাক্স পেরুৎস ও জন কেনড্রিউ ১৯৫৯ সালে রঞ্জনরশ্মি কেলাসবিজ্ঞানের গবেষণা পদ্ধতি ব্যবহার করে সমাধান করেন এবং এই কাজের সুবাদে রসায়নে নোবেল পুরস্কার লাভ করেন।  জীবজ অণু পরিভাষাটি দিয়ে জীবদেহের বিভিন্ন কোষ দ্বারা উৎপন্ন বহু-বিভিন্ন ধরনের অণুকে নির্দেশ করা হয়, যেগুলি জীবদেহের এক বা একাধিক জৈবিক প্রক্রিয়ার (যেমন কোষ বিভাজন, আকৃতি-নিরূপণ/মর্ফোজেনেসিস, বা জীবদেহের বিকাশ, ইত্যাদি) জন্য অত্যাবশ্যক ভূমিকা পালন করে।Bunge, M. (1979). Treatise on Basic Philosophy, vol. 4. Ontology II: A World of Systems, p. 61-2. link. একে ইংরেজিতে বায়োমলিকিউল (biomolecule) বা বায়োলজিকাল মলিকিউল (biological molecule) বলে। জীবজ অণুগুলির আকার ও কাঠামো বহু-বিভিন্ন ধরনের হয়ে থাকে এবং এগুলির কাজের পরিধিও বহুমুখী। জীবজ অণুগুলিকে আকারের উপর ভিত্তি করে দুইটি প্রধান ভাগে বিভক্ত করা যায়। একটি প্রকারভেদ হল বৃহৎ জীবজ অণু (macromolecule ম্যাক্রোমলিকিউল) যাদের মধ্যে প্রোটিন বা দেহসার, শর্করা বা কার্বোহাইড্রেট, স্নেহ পদার্থ বা লিপিড ও নিউক্লিয়িক অ্যাসিড ইত্যাদির অণু অন্তর্ভুক্ত। দ্বিতীয় দলটি হল ক্ষুদ্র জীবজ অণু (small molecule), যাদের মধ্যে খাদ্যপ্রাণ বা ভিটামিন ও উদ্বোধক গ্রন্থিরস বা হরমোন অন্তর্ভুক্ত। জীবজ অণুগুলি যেসব পদার্থ গঠন করে, সেগুলিকে সাধারণভাবে জীবজ পদার্থ (biological materials) বলে। উৎস অনুযায়ী জীবজ অণুগুলিকে দুই ভাগে ভাগ করা যায়: অন্তর্জনিষ্ণু (endogenous) ও বহির্জনিষ্ণু (exogenous)। অন্তর্জনিষ্ণু জীবজ অণুগুলি বেশি সাধারণ এবং এগুলি জীবদেহের অভ্যন্তরে উৎপাদিত হয়।endogeny. (2011) Segen's Medical Dictionary. The Free Dictionary by Farlex. Farlex, Inc. Accessed June 27, 2019. কিন্তু অপর দিকে জীবদেরকে বেঁচে থাকতে হলে কিছু বহির্জনিষ্ণু জীবজ অণুরও (যেমন কিছু পুষ্টি উপাদান) প্রয়োজন পড়ে।  জীবজ অণুগুলি ও এগুলির সাথে সংশ্লিষ্ট বিক্রিয়াগুলিকে জীববিজ্ঞান ও তার উপক্ষেত্র প্রাণরসায়ন ও আণবিক জীববিজ্ঞান শাস্ত্রগুলিতে অধ্যয়ন করা হয়। বেশিরভাগ জীবজ অণুই জৈব অণু বা জৈব যৌগ (হাইড্রোজেন ও কার্বনের সমবায়ে গঠিত যৌগ); অক্সিজেন, কার্বন, হাইড্রোজেন ও নাইট্রোজেন - মাত্র এই চারটি মৌলিক পদার্থ মানবদেহের ভরের ৯৬% গঠন করেছে। তবে জীবদেহে, বিশেষ করে মানবদেহে, আরও অনেক মৌলিক পদার্থ বিদ্যমান, যেমন খুব অল্প পরিমাণে বিভিন্ন ধরনের জীবজ ধাতু দেহে উপস্থিত থাকে।  বহু-বিভিন্ন রূপের জীবসমূহের দেহের ভেতরের জীবজ অণুগুলি একই হয়ে থাকে। এমনকি কিছু বিপাকীয় বিক্রিয়াপথও (metabolic pathway) একই রকম বা অভিন্ন হয়ে থাকে। তাই এই জীবজ অণু ও বিপাকীয় বিক্রিয়াপথগুলিকে "বিশ্বজনীন প্রাণরাসায়নিক উপাদানসমূহ" ("biochemical universals") নামে ডাকা হয়। এর আরেক নাম "জীবসমূহের ভৌত অভিন্নতা তত্ত্ব", যা কোষ তত্ত্ব ও বিবর্তন তত্ত্বের পাশাপাশি জীববিজ্ঞান শাস্ত্রের একটি ঐক্যবদ্ধকারী ধারণা।  আরও দেখুন   জীবজ-আণবিক প্রকৌশল   জীবজ অণুসমূহের তালিকা   বিপাক   জীবজ অণুসমূহের বহু-অবস্থা প্রতিমান   তথ্যসূত্র   বহিঃসংযোগ   Society for Biomolecular Sciences provider of a forum for education and information exchange among professionals within drug discovery and related disciplines.    বিষয়শ্রেণী:অণু বিষয়শ্রেণী:প্রাণরসায়ন বিষয়শ্রেণী:জৈব যৌগ
thumb  জর্জ জেমস হাওয়ার্ড, কার্লাইলের নবম আর্ল (১২ আগস্ট ১৮৪৩)১৬ এপ্রিল ১৯১১), যিনি ১৮৮৯ সাল পর্যন্ত জর্জ হাওয়ার্ড নামে পরিচিত ছিলেন, ছিলেন একজন ইংরেজ অভিজাত, পির, রাজনীতিবিদ এবং চিত্রশিল্পী। তিনি ছিলেন কার্লাইলের শেষ আর্ল যিনি ক্যাসেল হাওয়ার্ডের মালিক ছিলেন।  তথ্যসূত্র   Virginia Surtees (1988) The Artist and the Autocrat. George and Rosalind Howard, Earl and Countess of Carlisle  Robin Gibson, George Howard and His Circle at Carlisle, The Burlington Magazine, Vol. 110, No. 789, Special Issue Commemorating the Bicentenary of The Royal Academy (1768–1968) (Dec., 1968), p. 720   বহিঃসংযোগ       Victorian Web page  ArtCyclopedia page  St Martin's Pre-Raphaelite Church, Brampton, Cumbria at www.stmartinsbrampton.org.uk  National Portrait Gallery; his portrait of his wife Rosalind  National Portrait Gallery: his portrait of Edward Burne-Jones  National Portrait Gallery: his portrait of James Parke, 1st Baron Wensleydale, maternal grandfather   Tate Collection | View from the Front of St John Lateran, Rome at www.tate.org.uk, ,  , Balliol College portraits of Benjamin Jowett and Mazzini, online pictures.  বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ইটন কলেজে শিক্ষিত ব্যক্তি বিষয়শ্রেণী:২০শ শতাব্দীর ইংরেজ চিত্রশিল্পী বিষয়শ্রেণী:হাওয়ার্ড পরিবার (ইংরেজ অভিজাত) বিষয়শ্রেণী:১৯১১-এ মৃত্যু বিষয়শ্রেণী:১৮৪৩-এ জন্ম বিষয়শ্রেণী:১৯শ শতাব্দীর ইংরেজ চিত্রশিল্পী বিষয়শ্রেণী:ইংরেজ পুরুষ চিত্রশিল্পী